എടയപ്പുറം

എടയപ്പുറം എറണാകുളം ജില്ലയിലെ ആലുവ താലൂക്കിൽ, കീഴ്മാട് ഗ്രാമപഞ്ചായത്തിലെ ഒരു ചെറു ഗ്രാമമാണ്. ഈ ഗ്രാമത്തിലേയ്ക്ക് ആലുവയിൽനിന്ന് 3 കിലോമീറ്ററും പെരുമ്പാവൂരിൽ നിന്ന് ഏകദേശം 16 കിലോമീറ്റർ ദൂരവുമാണുള്ളത്.

 ഭൂമിശാസ്ത്രം 
പച്ചപുതച്ച നെൽപ്പാടങ്ങൾ ധാരാളമായുള്ള ഒരു പ്രദേശമാണ് എടയപ്പുറം ഗ്രാമം. നെല്ല്, റബ്ബർ, തെങ്ങ് തുടങ്ങിയ എല്ലാ നാണ്യവിളകൾക്കും അനുയോജ്യമായ സ്ഥലമാണിത്. കേരളത്തിന്റെ ജീവനാഢിയായ പെരിയാർ നദിയുടെ സാമീപ്യം ഈ ഭൂമിയെ ഫലഭൂയിഷ്ഠമാക്കുന്നു.

 വിദ്യാഭ്യാസ സ്ഥാപനങ്ങൾ 
മികച്ച വിദ്യാഭ്യാസ സ്ഥാപനങ്ങൾക്കു പ്രസിദ്ധമായ എടയപ്പുറത്ത് എരുമത്തല എൽ.പി സ്കൂൾ, കെ.എം. സി. യു.പി. സ്കൂൾ, ഖാജാ മൊയ്നുദ്ദീൻ മദ്രസ തുടങ്ങിയ വിദ്യാഭ്യാസ സ്ഥാപനങ്ങൾ സ്ഥിതിചെയ്യുന്നു. എടയപ്പുറം ജുമാ മസ്ജിദും കോലാട്ടുകാവ് ഭഗവതി ക്ഷേത്രവും ആലുവയിൽ ഏറെ പ്രസിദ്ധമാണ്. ആലുവ, പെരുമ്പാവൂർ, കളമശ്ശേരി തുടങ്ങിയ പ്രധാന നഗരങ്ങളുമായി പ്രധാന പാതകളിലൂടെ ഈ ഗ്രാമം ബന്ധിക്കപ്പെട്ടിരിക്കുന്നു. 

 അവലംബം 

Category:എറണാകുളം ജില്ലയിലെ ഗ്രാമങ്ങൾ